اخوان المسلمین

اخوان المسلمین یاں صرف الاخوان اک قدامت پنسد سنی تحریک اے تے کئی عرب ملکاں چ سبتوں وڈی حزب اختلاف دی سیاسی تنظیم اے ۔ 

جگ دی سبتوں پرانی تے سبتوں وڈی ایہہ اسلامی سیاسی جماعت 1928ء چ مصر چ قائم ہوئی ۔ اس دے بانی شیخ حسن البنا سن ، جہڑے اسماعیلیہ دے اک پنڈ دے رہن آلے سن ۔ اونہاں نے اس تحریک دا آغاز 1923ء چ کیتا سی پر 1928ء چ اسنوں باقاعدہ شکل دتی گئی ۔ اس دا مقصد اسلام دے مڈھلے عقیدےآں دا احیا تے اینہاں دا نفاذ سی ۔ پر بعد چ ایہہ جماعت سیاسی شکل اختیار کر گئی ۔ مصر چ ایہہ تحریک کافی مقبول ہوئی تے اسدیاں شاخاں دوجے عرب دیساں چ وی قائم ہو گئیاں ۔ دوجی جنگ عظیم دے خاتمے دے ویلے اس دے ارکان دی گنتی 20 لکھ دے نیڑے تیڑے سی ۔ 

اخوان المسلمین 1952ء چ مصر دے فوجی انقلاب دی حامی سی ، پر اس ولوں جنرل نجیب تے جنرل جمال عبد الناصر دی خارجہ پالیسی دی مخالفت وی ہندی رہی ۔ 1954ء چ اسدے کارکناں نے جمال عبد الناصر نوں قتل کرن دی ناکام کوشش کیتی ، جس دے مگروں ایہہ جماعت خلاف قنون قرار دے دتی گئی تے اسدی املاک ضبط کر لئی گئیاں ۔ اس دے مگروں اس جماعت دے رہنما شیخ حسن الہدیبی نے اپنا صدر دفتر قاہرہ توں شام راجگھر دمشق تبدیل کر لئیا ۔ اس جماعت نے عرب قوم پرستی دے خلاف بھرویں طریقے نال آواز چکی تے اسلامی بھائی چارے دا نعرہ لئیا ۔ جس دی وجہ توں اس جماعت دے بوہت سارے کارکناں نوں جیلاں چ ڈک دتا گئیا تے سید قطب شہید ورگے لوکاں نوں پھاہے لا دتا گئیا ۔ پابندی دے مگروں وی ایہہ جماعت قائم رہی تے پورے عرب علاقےآں چ پھیل گئی ۔ اخوان المسلمین دے پاکستان چ جماعت اسلامی نال قریبی تعلقات نیں ۔ اج دنیا بھر دے مشہور اسلامی رہنماواں دا تعلق اخوان المسلمین نال سی جنہاں چ القا‏عدہ دا آگو ایمن الزواہری ، حماس دے رہنما شیخ احمد یاسین تے ڈاکٹر عبدالعزیز رنتیسی شامل نیں ۔
 
## مشرق وسطی چ اخوان المسلمین

### بحرین

بحرین چ اخوان دی نمائندگی الاصلاح سوسائٹی تے اس دی سیاسی شاخ **المنبر اسلامی سوسائٹی** کردیاں نیں ۔ سن 2002ء دیاں چوناں چ المنبر دے اٹھ نمائندے منتخب ہوئے ۔

 

### فلسطین

اخوان المسلمین دے بانی شیخ حسن البنا دا بھائی عبدالرحمان البنا فلسطین چلا گیا تے 1935ء چ ایتھے اخوان المسلمین نوں قائم کیتا ۔ اک مقامی قوم پرست الحاج امین الحسینی (محمد امین الحسینی) فلسطین چ اس دا امیر بنیا ۔ بعد چ امین الحسینی نوں اس دی خواہش تے برطانیہ نے یروشلم دا مفتی اعظم مقرر کیتا سی ۔ فلسطین چ اخوان دا دوجا اہم رہنما عزالدین القسام سی ، ایہہ پہلا بندا سی جسنے فلسطین دی آزادی لئی 1935ء چ برطانیہ دے خلاف مسلح جدوجہد دا آغاز کیتا ۔ اینہاں رہنماواں دی اگوائی چ بوہت سارے ماڈرن عرب رہنما قتل کیتے گئے جنہاں چ اردن دا بادشاہ عبداللہ I شامل سی ۔ یہودیاں دے خلاف حملے 1921ء توں ای ہو رہے سن جنہاں کئی مذہبی رہنما وی مارے گئے سن ۔ محمد امین الحسینی نے 1936ء توں 1939ء تک برطانیہ دے خلاف بغاوت دی قیادت وی کیتی ۔ نازی جرمنی دے اتحادی دے طور تے اسنے ھوجی جنک عظیم دا عرصہ جرمنی چ گزاریا ۔ 1945ء چ اخوان دی شاخ بیت المقدس چ کھولی گئی تے 1947ء تک ہور 25 شہراں چ شاخاں قائم کیتیاں گئیاں ، جنہاں چ جافا ، لود ، حیفہ ، نابلوس تے طلکرم شامل سن ۔ جنہاں دی رکنیت 12،000 توں 20،000 تک سی ۔ 

1948ء دی عرب اسرائیل جنگ چ اخوان عرب فوجاں دے شانہ بشانہ لڑے ۔

### اسرائیل

اسرائیل دی اخوان جماعت ۔اسلامی تحریک ۔ دو حصےآں شمالی تے جنوبی چ ونڈی ہوئی اے ۔ جنوبی شاخ دی اسرائیل دی پارلیمنٹ کنیست چ نمائندگی اے ،جدوں کہ شمالی انقلابی شاخ نے اسرائیلیالیکشناں دا بائیکاٹ کیتا ہویا اے 

### شام

شام چ اخوان المسلمین دی بنیاد (lexicorient.com موجب) 1930ء دی دہائی چ رکھی گئی یاں فیر شام دی فرانس توں آزادی دے اک سال پہلے 1945ء چ (صحافی روبن رائیٹ موجب) ۔ آزادی دے بعد پہلے عشرے چ ایہہ حزب اختلاف دا حصہ رہی تے 1961ہ دے پارلیمانی الیکشن چ اسنے 10 سیٹاں جتیاں ۔ پر 1963ء دے بعث پارٹی دے انقلاب دے مگروں اس جماعت نوں غیر قنونی قرار دے دتا گیا ۔ اس نے سیکولر بعث پارٹی دے خلاف سنی تحریک مزاحمت چ اہم کردار ادا کیتا ۔
 
**اردن**

**عراق**

**[[سعودی عرب]]**

**کویت**

**امارات**

**الجزائر** 

**تیونس**

**لبیا**

**سوڈان**

**قطر**

**ایران**

**ترکی**

**انڈونیشیا**

تے 50 تو‏ں ​​ودھ وڈے مسلم ملکاں "یورپ، مشرق وسطیٰ، ایشیا تے افریقہ وچ پھیلے ہوئے نيں۔!!'؟

گٹھ:مصر
گٹھ:مصری تنظیماں